b"\n_START_ARTICLE_\nBakhtgarh\n_START_PARAGRAPH_\nBakhtgarh fou un estat tributari protegit de l'\xc3\x8dndia, del tipus thakurat garantit (un domini d'un noble o thakur depenent d'un sobir\xc3\xa0 per\xc3\xb2 garantit pel govern brit\xc3\xa0nic) a l'ag\xc3\xa8ncia Bhil de l'ag\xc3\xa8ncia de l'\xc3\x8dndia Central. Est\xc3\xa0 format per 35 pobles dels quals 3 eren inam (lliures de taxes)._NEWLINE_El thakur que va pujar al tron el 1869, Pratap Singh, fou adoptat per la v\xc3\xaddua del seu predecessor amb consentiment del Darbar (govern de palau) de l'estat de Dhar, del que era tributari; el thakur va rebre plens poders en arribar a la majoria el 1882. El tribut a Dhar era de 16.502 r\xc3\xbapies segons un acord de 1818."